CELEX: 32020D1808
Language: lt
Date: 2020-11-30 00:00:00
Title: Komisijos įgyvendinimo sprendimas (ES) 2020/1808 2020 m. lapkričio 30 d. kuriuo dėl tam tikriems vaikų priežiūros gaminiams, vaikų baldams, stacionariesiems treniruokliams ir cigarečių padegamojo potencialo matavimui taikomų Europos standartų iš dalies keičiamas Įgyvendinimo sprendimas (ES) 2019/1698 (Tekstas svarbus EEE)

2020 12 1   
               
               
                  LT
               
               
                  Europos Sąjungos oficialusis leidinys
               
               
                  L 402/140
               
            
         KOMISIJOS ĮGYVENDINIMO SPRENDIMAS (ES) 2020/1808
         2020 m. lapkričio 30 d.
         kuriuo dėl tam tikriems vaikų priežiūros gaminiams, vaikų baldams, stacionariesiems treniruokliams ir cigarečių padegamojo potencialo matavimui taikomų Europos standartų iš dalies keičiamas Įgyvendinimo sprendimas (ES) 2019/1698
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
         kadangi:
         
                     (1)
                  
                  
                     pagal Direktyvos 2001/95/EB 3 straipsnio 2 dalies antrą pastraipą gaminys turi būti laikomas saugiu (atsižvelgiant į riziką ir rizikos kategorijas, kurioms taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnį Komisija paskelbė Europos Sąjungos oficialiajame leidinyje;
                  
               
                     (2)
                  
                  
                     2008 m. kovo 25 d. Komisija priėmė Sprendimą 2008/264/EB (2) dėl Europos cigarečių standartų atitikties saugos reikalavimams;
                  
               
                     (3)
                  
                  
                     2008 m. birželio 27 d. raštu M/425 Komisija paprašė CEN parengti cigarečių atitikties priešgaisrinės saugos reikalavimams Europos standartus. Remdamasis šiuo prašymu CEN priėmė standartą EN ISO 12863:2010 „Standartizuotas bandymo metodas matuoti cigarečių padegamąjį potencialą“ ir iš dalies pakeitė standartą EN ISO 12863:2010/A1:2016. Nuoroda į standartą ir jo pakeitimai paskelbti Komisijos įgyvendinimo sprendimu (ES) 2019/1698 (3). Siekdamas užtikrinti teisingą ir nuoseklų standarto EN ISO 12863:2010 su pakeitimais, padarytais standartu EN ISO 12863:2010/A1:2016, taikymą ir padaryti techninių pataisų, CEN priėmė klaidų ištaisymą EN ISO 12863:2010/AC:2011. Standartas EN ISO 12863:2010 su pakeitimais, padarytais standartu EN ISO 12863:2010/A1:2016, ir su pataisomis, padarytomis standartu EN ISO 12863:2010/AC:2011, atitinka Direktyvoje 2001/95/EB nustatytą bendrą saugos reikalavimą. Todėl kartu su nuoroda į standartą EN ISO 12863:2010 ir jo pakeitimą EN ISO 12863:2010/A1:2016 Europos Sąjungos oficialiajame leidinyje reikėtų paskelbti nuorodą į klaidų ištaisymą EN ISO 12863:2010/AC:2011;
                  
               
                     (4)
                  
                  
                     2010 m. liepos 2 d. Komisija priėmė Sprendimą 2010/376/ES (4) dėl saugos reikalavimų, kuriuos turi atitikti tam tikri vaikų miego aplinkoje naudojamų gaminių Europos standartai;
                  
               
                     (5)
                  
                  
                     2011 m. spalio 20 d. raštu M/497 Komisija paprašė Europos standartizacijos komiteto (CEN) parengti vaikų priežiūros gaminių, susijusių su rizika miego aplinkoje (2 grupės rizika), visų pirma lovelių čiužinių, apsauginių lovelių sienelių, kabamųjų kūdikių lovelių, vaikiškų antklodžių ir vaikiškų miegmaišių saugos Europos standartus;
                  
               
                     (6)
                  
                  
                     remdamasis prašymu M/497 CEN priėmė standartą EN 16890:2017 „Vaikų baldai. Lovelių ir lopšių čiužiniai. Saugos reikalavimai ir bandymo metodai“. Standartas EN 16890:2017 atitinka Direktyvoje 2001/95/EB nustatytą bendrą saugos reikalavimą. Todėl nuoroda į jį turėtų būti paskelbta Europos Sąjungos oficialiajame leidinyje;
                  
               
                     (7)
                  
                  
                     2010 m. sausio 6 d. Komisija priėmė Sprendimą 2010/9/ES (5) dėl saugos reikalavimų, kuriuos turi atitikti kūdikiams ir mažiems vaikams skirtų vonios kėdučių, pagalbinių maudymosi reikmenų, vonelių ir stovų Europos standartų;
                  
               
                     (8)
                  
                  
                     2010 m. gegužės 3 d. raštu M/464 Komisija paprašė CEN parengti Europos standartus dėl pagrindinių pavojų, susijusių su vaikų priežiūros gaminių, galinčių kelti skendimo riziką (1 grupės rizika), visų pirma vonios kėdučių, pagalbinių maudymosi reikmenų, vonelių ir stovų, sauga;
                  
               
                     (9)
                  
                  
                     remdamasis prašymu M/464, CEN priėmė standartą EN 17022:2018 „Vaikų priežiūros gaminiai. Pagalbiniai maudymosi reikmenys. Saugos reikalavimai ir bandymo metodai“. Standartas EN 17022:2018 atitinka Direktyvoje 2001/95/EB nustatytą bendrą saugos reikalavimą. Todėl nuoroda į jį turėtų būti paskelbta Europos Sąjungos oficialiajame leidinyje;
                  
               
                     (10)
                  
                  
                     remdamasis prašymu M/464 CEN priėmė standartą EN 17072:2018 „Vaikų priežiūros gaminiai. Vonelės, stovai ir neautonominiai pagalbiniai maudymosi reikmenys. Saugos reikalavimai ir bandymo metodai“. Standartas EN 17072:2018 atitinka Direktyvoje 2001/95/EB nustatytą bendrą saugos reikalavimą. Todėl nuoroda į jį turėtų būti paskelbta Europos Sąjungos oficialiajame leidinyje;
                  
               
                     (11)
                  
                  
                     2011 m. liepos 24 d. Komisija priėmė Sprendimą 2011/476/ES (6) dėl Europos stacionariųjų treniruoklių standartų atitikties saugos reikalavimams;
                  
               
                     (12)
                  
                  
                     2012 m. rugsėjo 5 d. raštu M/506 Komisija paprašė CEN parengti Europos standartus dėl pagrindinių pavojų, susijusių su stacionariaisiais treniruokliais, atsižvelgiant į saugos reikalavimus. Remdamasis šiuo prašymu CEN priėmė standartą EN ISO 20957–9:2016 „Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai (ISO 20957–9: 2016)“, nuoroda į jį paskelbta Įgyvendinimo sprendimu (ES) 2019/1698;
                  
               
                     (13)
                  
                  
                     atsižvelgdamas į naujausius duomenis CEN peržiūrėjo standartą EN ISO 20957–9: 2016. Taip buvo priimtas pakeitimas EN ISO 20957–9:2016/A1:2019 „Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai. 1 pakeitimas (ISO 20957–9:2016/Amd 1:2019)“. Standartas EN ISO 20957–9:2016, su pakeitimais, padarytais EN ISO 20957–9:2016/A1:2019, atitinka Direktyvoje 2001/95/EB nustatytą bendrą saugos reikalavimą. Todėl kartu su nuoroda į standartą EN ISO 20957–9:2016 Europos Sąjungos oficialiajame leidinyje turėtų būti paskelbta nuoroda į pakeitimą EN ISO 20957–9:2016/A1:2019;
                  
               
                     (14)
                  
                  
                     nuorodos į Europos standartus, priimtus įgyvendinant Direktyvą 2001/95/EB, paskelbtos Įgyvendinimo sprendimu (ES) 2019/1698. Tam, kad nuorodos į Europos standartus, parengtus įgyvendinant Direktyvą 2001/95/EB, būtų išvardytos viename teisės akte, atitinkamos nuorodos į naujus standartus, standartų pakeitimus ir pataisas turėtų būti įtrauktos į Įgyvendinimo sprendimą (ES) 2019/1698;
                  
               
                     (15)
                  
                  
                     todėl Įgyvendinimo sprendimas (ES) 2019/1698 turėtų būti atitinkamai iš dalies pakeistas;
                  
               
                     (16)
                  
                  
                     nuo Europos standartų nuorodos paskelbimo Europos Sąjungos oficialiajame leidinyje dienos atitinkamų nacionalinių standartų, kuriais perkeliami Europos standartai, kurių nuorodos buvo paskelbtos Europos Sąjungos oficialiajame leidinyje, laikymasis leidžia daryti saugos prielaidą atsižvelgiant į riziką ir rizikos kategorijas, kurioms taikomas atitinkamas nacionalinis standartas. Todėl šis sprendimas turėtų įsigalioti jo paskelbimo dieną;
                  
               
                     (17)
                  
                  
                     šiame sprendime nustatytos priemonės atitinka Direktyva 2001/95/EB įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/1698 I priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. lapkričio 30 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 11, 2002 1 15, p. 4.
         
            (2)  2008 m. kovo 25 d. Komisijos sprendimas 2008/264/EB dėl Europos cigarečių standartų atitikties priešgaisrinės saugos reikalavimams pagal Europos Parlamento ir Tarybos direktyvą 2001/95/EB (OL L 83, 2008 3 26, p. 35).
         
            (3)  2019 m. spalio 9 d. Komisijos įgyvendinimo sprendimas (ES) 2019/1698 dėl gaminiams taikomų Europos standartų, parengtų siekiant užtikrinti Europos Parlamento ir Tarybos direktyvos 2001/95/EB dėl bendros gaminių saugos įgyvendinimą (OL L 259, 2019 10 10, p. 65).
         
            (4)  2010 m. liepos 2 d. Komisijos sprendimas 2010/376/ES dėl tam tikrų vaikų miego aplinkoje naudojamų gaminių Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB (OL L 170, 2010 7 6, p. 39).
         
            (5)  2010 m. sausio 6 d. Komisijos sprendimas 2010/9/ES dėl kūdikiams ir mažiems vaikams skirtų vonios kėdučių, pagalbinių maudymosi reikmenų, vonelių ir stovų Europos standartų atitikties saugos reikalavimams pagal Europos Parlamento ir Tarybos direktyvą 2001/95/EB (OL L 3, 2010 1 7, p. 23).
         
            (6)  2011 m. liepos 27 d. Komisijos sprendimas 2011/476/ES dėl Europos stacionariųjų treniruoklių standartų atitikties saugos reikalavimams remiantis Europos Parlamento ir Tarybos direktyva 2001/95/EB (OL L 196, 2011 7 28, p. 16).
      
      
         
            PRIEDAS
            Įgyvendinimo sprendimo (ES) 2019/1698 I priedas iš dalies keičiamas taip:
            
                        1)
                     
                     
                        37 eilutė pakeičiama taip:
                        
                                    „37.
                                 
                                 
                                    EN ISO 12863:2010
                                    Standartizuotas bandymo metodas matuoti cigarečių padegamąjį potencialą (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016“
                                 
                              
                  
                        2)
                     
                     
                        Įterpiamos 52a, 52b ir 52c eilutės:
                        
                                    „52a.
                                 
                                 
                                    EN 16890:2017
                                    Vaikų baldai. Lovelių ir lopšių čiužiniai. Saugos reikalavimai ir bandymo metodai
                                 
                              
                                    52b.
                                 
                                 
                                    EN 17022:2018
                                    Vaikų priežiūros gaminiai. Pagalbiniai maudymosi reikmenys. Saugos reikalavimai ir bandymo metodai
                                 
                              
                                    52c.
                                 
                                 
                                    EN 17072:2018
                                    Vaikų priežiūros gaminiai. Vonelės, stovai ir neautonominiai pagalbiniai maudymosi reikmenys. Saugos reikalavimai ir bandymo metodai“
                                 
                              
                  
                        3)
                     
                     
                        57 eilutė pakeičiama taip:
                        
                                    „57.
                                 
                                 
                                    EN ISO 20957–9:2016
                                    Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai (ISO 20957–9:2016)
                                    EN ISO 20957–9:2016/A1:2019“